CELEX: 32016H0213
Language: mt
Date: 2016-02-12 00:00:00
Title: Rakkomandazzjoni tal-Kunsill (UE) 2016/213 tat-12 ta' Frar 2016 dwar il-kwittanza li għandha tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (il-ħdax-il FEŻ) għas-sena finanzjarja 2014

16.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 39/62
            
         RAKKOMANDAZZJONI TAL-KUNSILL (UE) 2016/213
   tat-12 ta' Frar 2016
   dwar il-kwittanza li għandha tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (il-ħdax-il FEŻ) għas-sena finanzjarja 2014
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (1) kif emendat l-aħħar,
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fil-Kunsill, dwar il-finanzjament tal-għajnuna tal-Unjoni Ewropea taħt il-qafas finanzjarju pluriennali għall-perijodu 2014 sa 2020, f'konformità mal-Ftehim ta' Sħubija AKP-KE u dwar l-allokazzjoni tal-assistenza finanzjarja għall-Pajjiżi u t-Territorji Extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea (2) ('il-“Ftehim Intern”) li jistabbilixxi, fost oħrajn, il-ħdax-il Fond Ewropew għall-Iżvilupp (il-ħdax-il FEŻ), u b'mod partikolari l-Artikolu 11(7) tiegħu,
   Wara li kkunsidra r-Regolament tal-Kunsill (KE) 2015/323 tat-2 ta' Marzu 2015 dwar ir-Regolament Finanzjarju applikabbli għall-ħdax-il Fond Ewropew għall-Iżvilupp (3), u b'mod partikolari l-Artikoli 43sa 45 tiegħu,
   Wara li eżamina l-kont tad-dħul u tal-infiq u l-karta tal-bilanċ relatati mal-operazzjonijiet tal-ħdax-il FEŻ kif kienu fil-31 ta' Diċembru 2014 u r-Rapport Annwali tal-Qorti tal-Awdituri dwar l-attivitajiet iffinanzjati mit-tmien, id-disa', l-għaxar u l-ħdax-il Fondi Ewropej għall-Iżvilupp (FEŻ) li jikkonċernaw is-sena finanzjarja 2014, flimkien mat-tweġibiet tal-Kummissjoni li jinsabu f'dak ir-Rapport Annwali (4),
   Billi
   
               (1)
            
            
               F'konformità mal-Artikolu 11(7) tal-Ftehim Intern, il-kwittanza għall-amministrazzjoni finanzjarja tal-ħdax-il FEŻ għandha tingħata lill-Kummissjoni mill-Parlament Ewropew fuq ir-rakkomandazzjoni tal-Kunsill.
            
         
               (2)
            
            
               L-implimentazzjoni ġenerali mill-Kummissjoni tal-operazzjonijiet tal-ħdax-il FEŻ matul is-sena finanzjarja 2014 kienet sodisfaċenti,
            
         B'DAN JIRRAKKOMANDA li l-Parlament Ewropew jagħti lill-Kummissjoni kwittanza fir-rigward tal-implimentazzjoni tal-operazzjonijiet tal-ħdax-il FEŻ għas-sena finanzjarja 2014.
    
   
      Magħmul fi Brussell, it-12 ta' Frar 2016.
      
         
            Għall-Kunsill
         
         
            Il-President
         
         J.R.V.A. DIJSSELBLOEM
      
   
   
      (1)  ĠU L 317, 15.12.2000, p. 3.
   
      (2)  ĠU L 210, 6.8.2013, p. 1.
   
      (3)  ĠU L 58, 3.3.2015, p. 17.
   
      (4)  ĠU C 373, 10.11.2015, p. 289.